*Siste utkast*

Referat fra Generalforsamlingen lørdag 24. mai 2014. Klokken 12.00 i Velhuset.

Møtet startet med 1 minutt stillhet for Jørn Pretorius som har gått bort siden sist.

1. Innkallingen ble godkjent
2. Nils ble valgt som møteleder
3. Styrets årsberetning fra 2013 ble godkjent

Nils nevnte spesielt Øyas handelsmann Morten Sterri og oppfordret medlemmene til å bruke butikken. Han anmodet beboerne til å ikke pante tomgods som ikke er kjøpt i butikken,

Vi hadde en lengre diskusjon om reguleringsbestemmelsen for øyene.

1. Regnskapet for 2013 ble godkjent
2. Budsjettet for 2014 ble godkjent

6. Innkomne forslag; Ett innkommet forslag om innkjøp av felles vaskemaskin. Dette skal styret utrede.

7 Valg: Nestleder, kasserer og dugnadssjef er på valg; ikke Leder, sekretær Styremedlem og Varamedlem,

Nils og de andre ble applaudert. Nyvalgt i styret; Astrid Aure ble ny nestleder. Karin Aakermann ble ny kasserer!

Det ble etterlyst nye dekk til traktoren som styret nå har lovet å anskaffe i ett år. Nå må styret innfri! Analog telefon: Denne er det ikke behov for og generalforsamlingen var enig i at denne skal sies opp.

Det ble besluttet å kjøpe inn nytt kjøleskap til vellet. Generalforsamlingen diskuterte problemene rundt avfall og containere, Nils gjennomgikk referatet fra dugnadsansvarlig.

St. Hansfeiring. Fjorårets festkomite fikk mye skryt. Styret oppfordret frivillige til å melde seg til ny komite for årets feiring. Dersom ingen melder seg tar Styret ansvar for bålbrenning og lar det være opp til den enkelte hytteeier å organisere privat piknik ved vell-huset.

Det var mye debatt om dugnadstimer. Styret understreker at ingen vedgår seg forhåndsløfter om dugnadstimer i forbindelse med St. Hansfesten. Det må i så fall vært en misforståelse.

Bare halvparten av øyas beboere deltar i dugnaden. Ett forslag som skal utredes er forslaget om å utvide dugnaden fra 4 til 5 timer. Det ble vedtatt å gi 2 dugnadstimer til en ansvarlig som sørger for at badeflåten settes ut og tas inn,

Sekretær Svein orienterte om oppgraderingen av websiden: Bleikoya.net

Valg. Ny nestleder: Astrid Aure, Ny Kasserer: Karin Aakermann. Arnfinn ble gjenvalgt som dugnadssjef, Andre i Styret var ikke på valg. Og Miljøkomiteen og Revisorene fortsetter som før!

Svein Terje Dybing, sekretær i Bleikøya Velforening